cyanic-selkie/wikianc huggingface dataset:
Karl-Gerät
Ominaisuudet
Karl-Gerät kykeni ampumaan korkeintaan kuusi laukausta tunnissa. Sen kranaatit olivat noin kaksi metriä pitkiä ja lensivät mallista riippuen 4–10 kilometrin päähän. Karl-Gerätin kaliiperi oli jopa keskimääräistä rautatietykkiä suurempi. Sen maksimivauhti oli 10 km/h.
Aaro Hellaakoski
Sävellyksiä Hellaakosken runoihin
Hellaakosken runoja ovat säveltäneet muiden muassa Pekka Kostiainen, Tauno Marttinen, Einojuhani Rautavaara, Kari Rydman, Esa Pethman, Richard Järnefelt, Ilkka (Petri) Pettersson, Heikki Sarmanto, Alex Freeman, ja 500 kg lihaa.
BMW Open
BMW Open on huhti-toukokuussa Münchenissä, Saksassa järjestettävä miesten tennisturnaus. Turnaus järjestettiin ensimmäisen kerran 1900-luvun alussa. Turnaus kuuluu ATP World Tour 250 -sarjaan.
Yhdysvaltain merijalkaväen komentaja
thumb|Merijalkaväen komentajan lippu Yhdysvaltain merijalkaväen komentaja on merijalkaväen korkea-arvoisin upseeri, Puolustushaarakomentajien neuvoston jäsen ja presidentin, puolustusministerin sekä laivastoministerin neuvonantaja merijalkaväkeä koskevissa asioissa. Komentajan on vastuussa merijalkaväen materiaalihuollosta, organisaatiosta, suunnittelusta ja johtamisesta.
Francesco Petrarca
Elämä
Petrarca kruunattiin 1341 Roomassa poeta laureatukseksi. Hän oli ensimmäinen henkilö antiikin ajan jälkeen, joka sai tämän tittelin. Petrarca matkusteli laajalti Euroopassa ja palveli lähettiläänä. Hän oli tuottelias kirjeiden kirjoittaja, ja hänen ystäviinsä kuuluivat muiden muassa Giovanni Boccaccio ja Francesco Dionigi. Hän oli ensimmäisiä, jotka herättelivät uutta kiinnostusta antiikin Rooman ja Kreikan teksteihin. Matkoillaan hän keräsi murenevia latinankielisiä käsikirjoituksia. Muiden saavutustensa ohella hän toimitti latinankielisen Homeroksen käännöksen, ja löysi henkilökohtaisesti kokoelman Ciceron kirjeitä, joita ei ollut aiemmin tunnettu.
Ruby Star
Lennot kriisimaihin
Ruby Star on lentänyt paljon rahtilentoja Euroopasta eri kriisialueille. Vuosina 2003-2005 yhtiö lensi päivittäisiä Afganistanin sisäisiä lentoja (mm. Mazar-i-Sharifin ja Kabulin välillä). Marraskuusta 2005 vuoden 2006 toukokuulle asti Ruby Star kuletti Ruotsalaisia rauhanturvaajia ja heidän tarvikkeitaan Afganistaniin. 2004-2007 yhtiö avusti Kreikan maastopalojen sammuttamisessa Mi-26T-helikoptereilla. Vuodesta 2007 yhtiö on lentänyt rahtia Euroopasta muun muassa Lähi-itään, Aasiaan, Afrikkaan sekä Väli- ja Etelä-Amerikkaan. Vuodesta 2010 lähtien se on lentänyt ennen mainituille alueille myös Il-76-koneillaan.
Diango Cissoko
thumb|upright|Diango Sissoko vuonna 2012. Diango Cissoko (1948 – 4. huhtikuuta 2022 ) oli malilainen taloustieteilijä ja hallintovirkailija. Hän toimi maan pääministerinä vuosina 2012–2013.
Meripartio
Meripartio oli partioliikkeen perustajan Robert Baden-Powellin alkuperäinen idea, ja sen kehittelyyn osallistui hänen veljensä Warington Baden-Powell, jolla oli kokemusta merenkulusta. Ensimmäinen meripartioleiri pidettiin 1908 Hampshiressä. Suomi oli mukana alusta asti; Suomen ensimmäinen meripartio-osasto on Ålands Sjöscoutförbund vuodelta 1910.
Jevnaker
Kunnan hallintokeskus on Jevnakerin taajama (4268 as., 2007). Muita tärkeitä asutuskeskittymiä ovat Samsmoen, Furumoen ja Nordhagen. Tammikuussa 2013 tehdyn väestönlaskennan mukaan koko Jevnakerin kunnassa oli 6 444 asukasta.
Aigospotamoin taistelu
Taistelu
Lysandros kävi taisteluun viidentenä päivänä ateenalaisten saapumisesta. Taistelusta on kaksi erilaista kertomusta, mutta kummassakin lopputulos on sama: ateenalaiset kärsivät murskatappion. Vain kahdeksan laivaa selvisi takaisin Ateenaan. Seurauksena oli, että ateenalaisten ylivalta mureni nopeasti. Lysandros osoitti voittoaan purjehtimalla joukkoineen Ateenan satamaan.
Love Ain’t No Stranger
Kappale
Kappale alkaa Jon Lordin rauhallisilla Hammond-uruilla. Se kuitenkin kasvaa raskaammaksi kappaleen edetessä. Kappale sisältää tunnetun kertosäkeen ja se on yleensä aina mukana Whitesnaken keikoilla. Kappaleesta on saatavilla myös liveversio vuoden 2006 live DVD:llä Live...in the still of the night.
Power Rangers Wild Force (videopeli)
Power Rangers Wild Force on vuoden 2002 elokuussa julkaistu Natsumen kehittämä videopeli. Se perustuu samannimiseen televisiosarjaan Power Rangers Wild Force. Pelin julkaisi THQ Game Boy Advancelle. Pelissä Power Rangereiden täytyy suojella omaa kaupunkiaan Turtle Covea eri mekaanisilta Org vihollisilta, jotka yrittävät vain terrorisoida ja tuhota kaupunkia ja sen ympäristöä.
Belobog
Slaavilainen dualismi
Dualistisen teorian kyseenalaisti muun muassa serbialainen kansanperinteen tutkija Veselin Čajkanović, joka vertasi venäläisissä lähteissä mainittua auringonjumalaa Dažbogia serbialaisen kansanperinteen synkempään hahmoon Dabogiin. Čajkanović huomautti, että useiden mytologioiden auringonjumalilla on kaksi puolta, toinen hyväntahtoinen ja valoisa (kuvaten aurinkoa päivällä), toinen pahansuopa (joka kuvaa aurinkoa manalassa yön aikana). Hän päätteli, että nämä kaksi vastakkaisilta näyttävää jumalaa voisivat olla yhden slaavilaisen jumaluuden Dažbogin eri puolia.
Pertti Eilavaara
Eilavaara valmistui oikeustieteen kandidaatiksi Helsingin yliopistosta 1979.
Larin-Kyösti
Ensimmäisen runokokoelmansa Tän pojan kevätrallatuksia Larin-Kyösti julkaisi 1897, ja kirjan ensipainos myytiin loppuun yhdessä kuukaudessa. Larin-Kyöstin runoissa oli huoletonta kulkuriromantiikkaa sekä kesän, Hämeen luonnon ja sen ihmisten kuvausta. Larin-Kyösti kirjoitti myös näytelmiä. Hänen tunnettuja näytelmiään olivat Juhannustulilla (1900), Kuisma ja Helinä (1902) ja Ulkosaarelaiset (1922). Jälkimmäisen pohjalta Kalle Kaarna teki vuonna 1938 samannimisen elokuvan. Larin-Kyösti myös suomensi Gustaf Frödingin runoja ja August Strindbergin teoksia. Vuonna 1906 Larin-Kyösti yritti masentuneena itsemurhaa Italian matkallaan ja joutui Firenzessä mielisairaalaan. Hänen entinen lyseon luokkatoverinsa kuvanveistäjä Toivo Tuhkanen haki hänet kotiin Suomeen. Larin-Kyösti joutui viettämään jonkin aikaa Kammion sairaalassa toipumassa. Näistä kokemuksista hän teki samana vuonna Ad astra -nimisen uninäytelmän, joka julkaistiin 1924. Vuonna 1912 Larin-Kyösti muutti Helsingin lähelle Oulunkylään Jokiniementielle vaatimattomaan taloonsa, jossa hän asui loppuelämänsä. 1920-luvulla Larin-Kyösti matkusteli Ranskassa, Virossa ja Unkarissa. Hän sai valtion taiteilijaeläkkeen 1925. Vuosina 1946 ja 1947 Larin-Kyösti vietti kesänsä Sääksmäellä, jolloin hän luonnosteli Kirkon kirot -nimistä keskiajalle sijoittuvaa näytelmää.
Mika Lähderinne
Seurajoukkueet
Lähderinne siirtyi kaudeksi 2009 Ykkösen KPV:hen. KPV oli sarjassa toinen ja pääsi pelaamaan liigakarsintaa. Veikkausliigassa pelannut JJK voitti kuitenkin KPV:n karsinnassa. Lähderinne pelasi kaudella 2009 yhteensä 24 Ykkösen ottelua ja hän voitti Ykkösen Veikkauspörssin. Kaudeksi 2010 Lähderinne siirtyi Veikkausliigaan nousseeseen AC Ouluun, jonka riveissä hän pelasi 14 liigaottelua. Lähderinne jatkoi AC Oulussa myös seuraavalla kaudella vaikka seura jäi ilman liigalisenssiä ja joukkue pudotettiin Ykköseen. Lähderinne pelasi kaudet 2012–2013 Kakkosessa PK-37:ssa, jonka jälkeen hän päätti pelaajauransa.
Oomme Karjalaa muistaneet
Oomme Karjalaa muistelleet on Helsinkiläisen mieskuoro Viipurin Lauluveikkojen studioalbumi, joka julkaistiin vuonna 1984.
Malesian liittovaltion territorioiden lippu
Malesian liittovaltion territorioiden lippu on Malesian territorioiden Labuanin, Kuala Lumpurin ja Putrajayan tunnus. Territorioiden lippu ja oma hymni luotiin vuonna 2006, kun territorioiden keskuuteen pyrittiin luomaan yhtenäisyyttä. Lippua käytetään virallisten liputuspäivien yhteydessä.
Uintatherium
Uintatherium on eoseenikaudella elänyt ja nykyisin sukupuuttoon kuollut suurin piirtein nykyisten sarvikuonojen kokoinen kasvinsyöjänisäkkäiden suku.
Kielopuut
Kielopuut (Pittosporum) on kasvisuku kielopuukasvien heimossa ja kielopuukasvien tyyppisuku. Siihen kuuluu 227 lajia. Madeiralla kasvava madeirankielopuu (Pittosporum coriaceum) on Euroopassa ainoa alkuperäisenä kasvava laji. Muita kielopuita esiintyy Afrikasta Aasiaan, Australiaan ja Oseaniaan.
Suomalainen musiikki
Iskelmämusiikki
Iskelmä-sanan suomen kieleen on keksinyt R. R. Ryynänen, joka yhdessä Georg Malmstenin kanssa esitteli ensiksi sanan iskusävelmä, joka sittemmin hioutui lyhyempään muotoonsa iskelmäksi.
Jazz
Vuodesta 1972 alkaen jazz- ja popmusiikkia on voinut opiskella Suomessa, aluksi Oulunkylän Pop/jazz -opistossa, joka on nykyisin ammattikorkeakoulu Pop & Jazz Konservatorio.
Suomirock
Suomirock on yleisnimitys suomalaiselle rockmusiikille. Suppeammassa merkityksessä se tarkoittaa suomenkielistä rockmusiikkia. Suomalaiset ovat esittäneet rockia 1950-luvulta alkaen, mutta tunnetuimmat alan edustajat aloittivat vasta 1970- ja 1980-luvuilla. Eräs merkkipaalu oli M. A. Nummisen ja muiden muusikkojen muodostaman Suomen Talvisota -yhtyeen albumi Underground-Rock. Aluksi suomalaisten artistien kappaleet olivat usein käännöskappaleita suurimmista ulkomaisista hiteistä, mutta rockmusiikin tultua tutummaksi alettiin kappaleita tehdä myös suomalaisten omin voimin. Monet suomirockin suurimmista uranuurtajista, kuten esimerkiksi Eppu Normaali ja Leevi and the Leavings, sävelsivät ja sanoittivat lähes kaikki laulunsa itse. Sen sijaan esimerkiksi Popeda ja Yö ovat käyttäneet varsin paljon myös muita suomalaisia säveltäjiä ja sanoittajia.
1800-1900-lukujen vaihde, itsenäisyyden alkuajat
Kuoroja:
Walter Ciofani
Walter Ciofani (s. 17. helmikuuta 1962 Sedan, Ardennes, Ranska) on entinen ranskalainen yleisurheilija, jonka päälaji oli moukarinheitto.
Ciofani edusti maataan arvokilpailuissa viisi kertaa ja sijoittui parhaimmillaan kuudenneksi. Los Angelesin 1984 olympialaisissa hän heitti tuloksen 73,46 m ja sijoittui seitsemänneksi. Stuttgartin EM-kilpailuissa 1986 hän karsiutui tuloksella 70,84 m. Rooman MM-kilpailuissa 1987 hän sijoittui 11:nneksi tuloksella 75,34 m ja Tokion MM-kilpailuissa 1991 kuudenneksi tuloksella 76,48 m. Stuttgartin MM-kilpailuissa 1993 hän karsiutui tuloksella 73,36 m.
Vladimir Artjomov
Vladimir Nikolajevitš Artjomov (, s. 7. marraskuuta 1964 Vladimir, Venäjän SFNT, Neuvostoliitto) on entinen venäläinen telinevoimistelija ja olympiavoittaja.
Hätilän kirkko
Hätilän kirkko suljettiin kokonaan toistaiseksi korjaamista vaativan kosteusvaurion takia syksyllä 2014. Loppuvuodesta 2018 ilmoitettiin, että kirkko on tarkoitus remontoida ja avata jälleen käyttöön.
Täytesana
Täytesanat toimivat lauseiden tai lausumien rytmisinä tai syntaktisina lisukkeina. Ne eivät tuota semanttista informaatiota lauseeseen. Puhuessa täytesanat saattavat toimia ajatustaukoina. Esimerkkejä puhekielen täytesanoista ovat niinku, tuota ja tavallaan.
Suomen kirjallisuus
Suomessa julkaistu kirjallisuus on luetteloitu kansallisbibliografia Fennicaan.
Reformaation aika ja Vaasa-aika (1523–1640)
Piispa Ericus Erici Sorolainen toimitti suomeksi kaksiosaisen postillan (1621–1625). Hänet tunnetaan myös katekismuksen tekijänä. Uskonnollista kirjallisuutta kirjoitti myös muun muassa piispa Paavali Juusten, joka julkaisi latinaksi postillan sekä aikakirjan Suomen piispoista.
Ruotsin suurvalta-aika (1640–1720)
Akatemian perustaminen sai kuitenkin vähitellen aikaan myös tieteellistä kirjallisuutta. 1600-luvun puolen välin ja 1700-luvun alun välillä syntyi muun muassa suomen kielen tutkimus. Ensimmäisen suomen kieli­opit kirjoitti latinaksi Petraeus vuonna 1649, myöhemmin sellaisia laativat Martinius (1689) ja Bartholdus Vhaël (1733). Henrik Florinus toimitti vuonna 1678 suppean suomen kielen sanakirjan sekä julkaisi vuonna 1702 kokoelman suomalaisia sananlaskuja.
Kansallishenki herää
Suomalainen romaani­kirjallisuus sai alkunsa 1840-luvulla. Vuonna 1840 ilmestynyttä Fredrika Wilhelmina Carstensin Murgrönania pidetään ensimmäisenä Suomessa ilmestyneenä romaanina. Muita varhaisia aikalaisromaanien kirjoittajia olivat Wendla Randelin ja Charlotta Falkman. Historiallisen romaanin aloittaja oli Zacharias Topelius 1850-luvulla. Myös Fredrika Runeberg lukeutuu varhaisiin historiallisen romaanin kirjailijoihin: hänen esikoisromaaninsa oli kirjoitettu 1840-luvun alussa mutta ilmestyi vasta 1850-luvulla.
Suomen itsenäisyyden aika
1950-luvun modernismiksi nimetty kausi muistutti suomenruotsalaista modernismia. Tällä kaudella ei muodostunut kiinteää kirjailijaryhmää eikä erityistä ohjelmaa. 1950-luvun modernisteja olivat muiden muassa Helvi Juvonen, Eeva-Liisa Manner, Paavo Haavikko, Aila Meriluoto, Tuomas Anhava ja Bo Carpelan.
Itsenäisyyden aikana suomalainen kirjallisuus on siirtynyt painettujen kirjojen lisäksi myös digitaalisille alustoille 1980-luvulta alkaen. Nykykulttuurin professori Raine Koskimaan mukaan Suomen ensimmäinen digitaalisen kirjallisuuden teos on ollut Arto Kytöhongan runogeneraattori Runeberg vuodelta 1983. Sähköistä kirjallisuutta on julkaistu PDF-tiedostoina ja äänikirjoina.
Born of Sin
Historia
Born of sins perustettiin vuonna 2001 Tröllhättanin kaupungissa. Yhtye julkaisi ensimmäisen demonsa The Beheaderin vuonna 2003, mutta jäsen ongelmien takia sitä ei koskaan julkaistu. Ensimmäinen julkaistu demo oli Hell will walk the earth. Vuonna 2006 BOS lähti kiertueelle Lord Belialin ja Dark Fortressin kanssa. Kiertueen ansiosta BOS solmi levytyssopimuksen ruotsalaisen Unexploded Recordsin kanssa. Yhtye on tehnyt muutaman julkaisun nykyisen yhtiön kanssa (Let it begin 2006 ja Imperfect breed of humanity 2007).
Paljassiemeniset
Paljassiemenisiä on myös käytetty yleisnimityksenä kaikille niille siemenkasveille, jotka eivät ole koppisiemenisiä (Angiospermae) eli kukkivia kasveja. Tällöin nimitystä voidaan käyttää myös useista esihistoriallisista siemenkasviryhmistä, jotka eivät ole läheistä sukua nykyisin eläville paljassiemenisille, eivätkä kaikki paljassiemeniset kasvit tällöin muodosta nykyluokittelun mukaista yksisyntyistä ryhmää.
Rakennusliike Puolimatka
Historia
Novera-yhtymä ajautui konkurssiin vuonna 1992 rakennusliikkeen oston osoittautuessa lama-aikaan liian suureksi ja huonosti ajoitetuksi. Konkurssipesän suurimpana velkojana Kansallis-Osake-Pankki otti haltuunsa Puolimatkan, ja Noveran rakennusosateollisuuden. Sektorit yhdistettiin ja vielä fuusioitiin vuonna 1993 Rakennus-Ruolan kanssa.
Roger Peyrefitte
Skandaalien luoja
Teoksillaan Les Ambassades (1951) ja La Fin des Ambassades Peyrefitte teki tilinsä selväksi ulkoministeriön ja sen hierarkian kanssa. Katolinen kirkko oli kohteena eritoten teoksissa Les Clés de saint Pierre, Jeunes proies, Les Secrets des conclaves ja La Soutane rouge, joskin jo ensimmäisessä, melkoista kohua herättäneessä teoksessaan Les Amitiés particulières Peyrefitte toi esille katolisen kirkon ylläpitämien sisäoppilaitosten pederastisen ilmapiirin, josta on myöhemmin ollut paljonkin keskustelua.
Kansainvälisesti voimakkaimmat reaktiot synnytti varmasti teos Tableaux de chasse, ou la vie extraordinaire de Fernand Legros (1976), jonka alussa Peyrefitte kirjoittaa tiukasti kaapissa pysyttelevistä huippukuuluisista homoista. Tällaisia ”superhomoja” hänen listallaan ovat Dag Hammarskjöld, paavi Pius XII, Italian entinen kuningas Umberto II, Kreikan kuningas Paul II, Belgian Baudouin I, Alankomaiden prinssi Bernard von Lippe ja Edinburghin herttua Philip. Vain tuolloinen paavi Paavali VI tuli alas korkealta jalustaltaan puolustamaan edeltäjäänsä ja samalla myös itseään, koska hänetkin nimettiin tuohon joukkoon.
Renault FT-17
Myöhempi käyttö Suomessa
Renault oli 1930-luvulla vanhentunut, mutta varojen puute esti suomalaisia korvaamasta sitä uudemmilla vaunuilla. Renaulteja ei koskaan käytetty Suomessa taisteluissa. Talvisodan sytyttyä vaunut kaivettiin Karjalankannakselle kiinteiksi tulipesäkkeiksi. Suurin osa menetettiin viholliselle, ja viimeiset neljä vaunua poistettiin vahvuudesta vuonna 1942.
Epäonnistunut parannusyritelmä
Kaksi Weiz-perävaunua muutettiin ennen talvisotaa korjaamoperävaunuiksi, jollaisina ne toimivatkin hyvin.
Robert Kiljander
Henkilötietoja
Kiljander kävi Kuopion lukiota 1867–1871 ja meni sitten postin palvelukseen. Hän oli tuottelias näytelmäkirjailija ja kirjoitti pääasiassa pikkukaupunkiaiheisia komedioita, muun muassa näytelmät Amalia ystävämme, Postikonttorissa ja Sanny Kortmanin koulu. Kiljander kirjoitti kaksi ensimmäistä näytelmäänsä ruotsin kielellä, mutta siirtyi sitten käyttämään suomea. Hänen kirjoittamiaan näytelmiä esitettiin Suomalaisessa teatterissa ja Kansallisteatterissa kymmeniä kertoja. Hän ammensi usein aiheensa jyväskyläläisten elämästä, joskaan ei pyrkinyt siirtämään todellisuutta täysin näytelmiinsä. Esimerkiksi Sanny Kortmanin koulun (1902) esikuvana on pidetty Jyväskylän tyttökoulua ja sen pohjalta on tehty elokuva Skandaali tyttökoulussa. Alkuperäisessä näytelmässä ei kuitenkaan ollut minkäänlaista skandaalia.
Syvä kuilu
Juoni
Galliassa on eräs kahtia jakautunut kylä, jonka poikki kulkee syvä kuilu. Toisen puoliskon päällikkö on Separationix ja toisen Stereofonix. Stereofonixin poika Komix on rakastunut Separationixin tyttäreen Fanzineen, mutta he eivät voi viettää yhteistä elämää päälliköiden eripuraisuuden vuoksi. Lisäksi Separationixin häijy kätyri Anabolix suunnittelee roomalaisten avulla itse pääsevänsä molempien kylien päälliköksi ja saadakseen Fanzinen puolisokseen. Stereofonix lähettää poikansa Komixin hakemaan apua vanhalta ystävältään Aladobixilta. Aladobix päättää auttaa, ja lähettää Asterixin, Obelixin ja Akvavitixin syvän kuilun kylään estääkseen Anabolixin aikeet ja saadakseen rauhan Separationixin ja Stereofonixin välille.
Valko-Venäjän presidentinvaalit 2010
Vaalitarkkailijoista IVYn tarkkailijat tunnustivat Valko-Venäjän vaalit vapaiksi ja demokraattisiksi, mutta ETYJin tarkkailijat arvostelivat vaalitoimituksia, ääntenlaskentaa ja opposition kohtelua. Venäjän presidentti Dmitri Medvedev muistutti, että vaalit ovat Valko-Venäjän sisäinen asia.
S/S Juno (1907)
S/S Juno on höyrylaiva, joka on rakennettu vuonna 1907 Borgå Mekaniska Verkstadin telakalla Porvoossa. Alus rakennettiin alun perin toimimaan meriolosuhteissa, josta on osoituksena muun muassa höyrykattilan pintalauhduttaja. Rannikkoliikenteestä S/S Juno siirtyi 1920-luvulla Porin tulitikkutehtaan palvelukseen Jyväskylään jossa se hinasi haapapuukuormia tehtaan tarpeisiin. 1930-luvun loppupuolella S/S Juno siirtyi Nurmisen Saha Oy:n omistukseen jonka palveluksessa alus hinasi tukkilauttoja Korpilahden sahalle ja proomuja Jyväskylän ja Lahden sekä Korpilahden välillä. S/S Juno toimi ammattiliikenteessä 1960-luvun puoliväliin asti, jonka jälkeen se siirtyi yksityisomistukseen.
FS Sané (1869)
Valmistus
Alus tilattiin Toulonin laivastontelakalta ja sen köli laskettiin 13. syyskuuta 1866. Alus laskettiin vesille 9. huhtikuuta 1869 ja se otettiin palvelukseen 2. huhtikuuta 1872.
Valeri Ljukin
Ljukin saavutti neljä mitalia Soulin 1988 olympialaisten telinevoimistelussa. Hän voitti kultaa joukkuekilpailussa ja rekillä sekä saavutti hopeaa moniottelussa ja nojapuilla. Renkailla hän sijoittui neljänneksi ja hevosella viidenneksi.
Megacerops
Piirteet
thumb|left|M. coloradensis Megaceropsin nikamissa oli olkapäiden kohdalla erityisen pitkät luuharjat, jotka tukivat vahvoja niskalihaksia. Niitä tarvittiin kannattelemaan painavaa päätä. Sen kuonon päällä oli suuri, Y-kirjaimen muotoinen luusta muodostunut lapiomainen uloke, joka oli ehkä tarkoitettu taisteluun kilpailijoita ja petoja vastaan. Megaceropsilla oli ehkä nykyajan kirahvien tapaan pitkä kieli, jolla se saattoi tarttua muuten ulottumattomissa olevaan ruokaan.
Löydöt
Megaceropsin fossiileja löydetään yleisesti ylätasankojen reunoilta, jotka aiemmin ovat olleet vuoristoalueita, kuten Etelä-Dakotasta ja Nebraskasta. Kun alueella asuneet sioux-intiaanit löysivät valtavia Megaceropsin jäänteitä maasta, he uskoivat niiden tulleen myyttisestä olennosta, jotka laukkasivat pilvien päällä ja aiheuttivat myrskyjä, joita he siten kutsuivat ”myrskyhevosiksi”. Megaceropsit vaeltelivat silloin muodostumassa olleiden Kalliovuorten aluskukkuloilla, joka silloin oli vulkaanista aluetta. Silloin tällöin tulivuorenpurkaus saattoi haudata Megacerops-laumoja tuhkaan, minkä takia suuri osa niiden luista on löydetty tuhkan seasta.
Mikrouni
Lähteet
Sömn
Ranskan koripallomaajoukkue
Historia
Los Angelesin 1984 boikottiolympialaisissa Ranska sijoittui muun muassa Hervé Dubuisson’n vahvistamana 11:nneksi ja Espanjan MM-kisoissa 1986 13:nneksi, mutta sitten joukkueelle koitti yli kymmenen vuoden ajanjakso, jolloin se ei päässyt mukaan maailmanlaajuisiin arvokisoihin.
EM-kilpailut 2005
Ranska ei selviytynyt MM-kisoihin 2002 eikä Ateenan 2004 olympialaisiin, mutta Serbia ja Montenegrossa 2005 pelatuissa EM-kisoissa se palasi mitalikantaan. Alkulohkossa se voitti vain Bosnia ja Hertsegovinan 79–62, mutta hävisi Kreikalle 50–64 ja Slovenialle 58–68. Neljännesvälierissä Ranska yllättäen voitti isäntämaa Serbia ja Montenegron 74–71 ja puolivälierissä Liettuan 63–47. Välierässä Kreikka oli niukasti parempi pistein 66–67, mutta pronssiottelussa Ranska voitti Espanjan 98–68.
MM-kilpailut 2019
Kiinan MM-kilpailuissa 2019 Ranska saavutti toisen peräkkäisen kerran MM-pronssia. Se voitti pronssiottelussa Australian 67–59.
Syyrian sisällissodan tapahtumat 2012
Kofi Annanin rauhansuunnitelma
Arabiliiton tarkkailijat keskeyttivät työnsä jatkuvan väkivallan takia 28. tammikuuta. Helmikuussa 2012 YK:n turvallisuusneuvosto kokoontui keskustelemaan mahdollisesta Syyria-päätöslauselmasta. Ennen kokousta Venäjä sanoi, että sopu turvallisuusneuvostossa Syyrian suhteen oli mahdollinen ja välttämätön. Lopullisessa äänestyksessä illalla 4. helmikuuta 2012 Venäjä ja Kiina estivät veto-oikeudellaan Syyria-päätöslauselman. Yhdysvaltain ulkoministeri Hillary Clinton sanoi, että sotilaallinen väliintulo oli pois suljettua Syyriassa. YK:n Yleiskokous oli muotoillut päätöslauselman, ja siinä muun muassa vaadittiin Bašar al-Assadin eroa.
Sota suurkaupunkeihin
Luultavasti hallituksen puolisotilaalliset joukot surmasivat tuliasein ja veitsin kymmeniä siviilejä al Qubeirin kylässä 6. kesäkuuta 2012.
Damaskoksen ja Aleppon kesän ja syksyn taistelut
Kapinalliset kärsivät elokuun alussa tappioita, muun muassa menettivät päätukialueensa Salaheddinin Aleppossa. Elokuussa kuoli Syyriassa noin 5 000 ihmistä, mikä on kolme kertaa enemmän kuin yleensä aiempina sotakuukausina. Tällöin sota oli käytännössä tasapeli. Raskaasti aseistetut hallituksen joukot pyrkivät puhdistamaan asutuskeskuksia, joihin lähitaistelussa kyvykkäämmät sissit hyökkäilivät.
FS Seignelay (1869)
Palvelus
Seignelay poistettiin alusluettelosta vuonna 1892.
Siegfried Passarge
Elämä ja ura
Passarge osallistui 1893–1894 saksalaiseen retkikuntaan, joka kartoitti Saksan Kamerunin pohjoisosia. Hänet oli valittu matkalle, koska hän oli sekä tutkija että lääkäri. Hän julkaisi 1895 matkastaan kirjan Adamaua, jossa hän käsitteli alueen geologiaa, geomorfologiaa ja maisemia. Passarge teki Kamerunin-retkikunnan jälkeen useita matkoja Afrikkaan. Hän tutki vuonna 1895 Lounais-Afrikkaa ja matkusti myös Algeriaan, Egyptiin ja Etelä-Amerikkaan.
1990
Joulukuu
thumb|upright|[[Lech Wałęsa valittiin Puolan presidentiksi.]] thumb|Slovenia julistautui itsenäiseksi.
Melodifestivalen 2012
Semifinaali 2
Toinen semifinaali järjestettiin 11. helmikuuta Scandinaviumissa Göteborgissa.
Ture Rangström
Rangström syntyi Tukholmassa ja opiskeli musiikkia siellä. Lähdettyään Saksaan hän jatkoi opintojaan Berliinissä ja Münchenissä. Hän toimi vuosina 1922–1925 Göteborgin sinfoniaorkesterin ylikapellimestarina.
Nivalan jäähalli
Jääkiekkojoukkue Nivala Cowboys harjoittelee sekä pelaa kotiottelunsa Nivalan jäähallissa.
Area 51 (vuoden 2005 videopeli)
Vastaanotto
Peli sai GameSpotin arvostelussa arvosanaksi 6.9/10. Kehuja se sai muun muassa hyvistä visuaaleista ja ääniefekteistä, kritiikkiä taas heikosta ääninäyttelystä.
CVA-01-luokka
Suunnitelma
Aluksen aseistuksena olisi ollut yksi kahdella ohjuksella varustettu Sea Dart -järjestelmä aluksen perässä. Aluksen asejärjestelmän tukena olisivat olleet brittiläishollantilainen tyypin 988 valvonta- ja tulenjohtojärjestelmä sekä tyypin 909 ohjusten ammunnanhallintajärjestelmä.
Lakkauttaminen
CVA-01-luokan tilaus peruutettiin vuoden 1966 puolustuspoliittisen selonteon valmistuttua..
Kirkko ja kaupunki
Kirkko ja kaupunki on Suomen laajalevikkisin seurakuntalehti ja verkkomedia. Lehti toimitetaan osoitteellisena jakeluna pääkaupunkiseudulla Suomen evankelis-luterilaisen kirkon jäsenille. Levikki on 340 000 kappaletta.
Gigantopithecus
Ensimmäiset Gigantopithecuksen jäänteet olivat hampaita, jotka saksalainen paleontologi Ralph von Koenigswald löysi kiinalaisesta apteekkiliikkeestä 1930-luvulla. Samanlaisia löytöjä tehtiin sen jälkeen muistakin apteekeista ympäri Kiinaa, kunnes niiden lähteeksi lopulta paljastui Guangxissa eteläisessä Kiinassa sijaitseva luola, josta löydettiin lisää hampaita sekä leukaluita. Lisäksi jäänteitä on löydetty Vietnamista.
Lokomotiv Stadium
Venäjällä:
Tunisian kansallisen vuoropuhelun kvartetti
Kvartettiin kuuluvat :
Never Gonna Give You Up
"Never Gonna Give You Up" on alun perin Rick Astleyn esittämä dance-pop-kappale vuodelta 1987. Kappale julkaistiin singlenä Astleyn debyyttialbumilla Whenever You Need Somebody, jonka kirjoitti ja tuotti Stock Aitken Waterman. Kappale oli maailmanlaajuisesti ykköshitti, varsinkin laulajan kotimaassa Britanniassa vuonna 1987, jolloin se pysyi listaykkösenä viisi viikkoa ja oli sen vuoden myydyin single.
Jim
Jim (, kirjoitetaan myös JIM) on suomalainen valtakunnallinen, kaupallinen televisiokanava, joka aloitti digitaalisena Nelonen Plus -kanavan tilalla 26. helmikuuta 2007. Jim on osa Nelonen Media -mediayksikköä, joka kuuluu Sanoma-konsernin Suomen mediatoimintojen liiketoimintaryhmään, Sanoma Media Finlandiin. Jim näkyy maksutta, ja sillä ei esitetä uutisia.
Kuopion kaupungin työväen tyttökoulu
Kuopion kaupungin työväen tyttökoulu (Arbetareklassens Flickskola i Kuopio stad), joka tunnettiin myös köyhien tyttöjen kouluna, perustettiin 1. kesäkuuta 1846. Siitä tuli myöhemmin muutosten kautta Kuopion ensimmäinen kansakoulu. Työväen tyttökoulun perustajina toimivat kaupungin säätyläisnaiset (Kuopion rouvasväenyhdistys, nykyään Kuopion Muotoiluakatemian ylläpitäjä) ja sen johtokunnan sihteerinä ja tukijana toimi J. V. Snellman. Samana vuonna oli perustettu myös Fredrika Runebergin johdolla vastaavat Porvoon rouvasväenyhdistys ja tyttökoulu.
Isohierakka
Levinneisyys
Isohierakkaa esiintyy lähes koko Euroopassa, pois lukien Islanti ja Portugali. Euroopan lisäksi se esiintyy Turkissa ja Kaukasiassa.
Iban (täsmennyssivu)
Iban voi tarkoittaa seuraavia:
Konstantin Graudus
Konstantin Erich Wilhelm Graudus (s. 4. elokuuta 1965, Gütersloh) on saksalainen televisio- ja elokuvanäyttelijä.
Babylonian uskonto
Babylonian uskonto on muinaisessa Mesopotamiassa pääasiassa babylonialaisten piirissä vaikuttanut uskonto. Useiden tutkijoiden mielestä uskontoa pitäisi kutsua nimellä Assyro-Babylonialainen uskonto, sillä uskontoa harjoittivat myös assyrialaiset miltei identtisesti. Uskonto sisälsi sekä sumerilaisia että seemiläisiä piirteitä.
Sahan-Kalle
thumb|upright|[[Albert Gebhard, Kansanrunoilija Sahan Kalle, 1892.]] Kalle (Karl Fredrik) Saha (sukunimi alkuaan Oravala) eli Sahan-Kalle (24. kesäkuuta 1852, Toholampi – 31. elokuuta 1933, Toholampi) oli keskipohjalainen maanviljelijä ja kansanrunoilija.
Henkilöhistoria
Saha kävi Yhdysvalloissa ja asui siellä neljä vuotta, mutta ei päässyt hyviin ansioihin huonojen aikojen takia. Palattuaan Suomeen hän osti isältään Sahan kruununtorpan ja muutti sinne perheineen. Häntä alettiin kutsua Sahan-Kalleksi asuinpaikan mukaan. Perheessä oli yhdeksän lasta, mutta toimentulo oli kohtalainen ja Sahan-Kalle saattoi käyttää aikaa runojen kirjoittamiseen. Hän kirjoitti satoja runoja eri elämän ilmiöistä ja laati niitä myös erilaisiin juhlatilaisuuksiin. Kaarle Krohn julkaisi Sahan-Kallen runoja kokoelmana, joka ilmestyi vuonna 1891.
Saha toimi pyhäkoulunopettajana 35 vuoden ajan ja kuului Toholammin säästöpankin isännistöön sekä kirkkovaltuustoon useaan otteeseen. Hänen syntymänsä satavuotispäivänä, juhannuksena 1952 pystytettiin hänen haudalleen Toholammin hautausmaalla muistokivi.
Tuliasema
Tuliasemat voidaan jakaa kahteen ryhmään:
Lokomotiv Stadium (Mezdra)
Lokomotiv Stadium on monikäyttöinen stadion Mezdrassa Bulgariassa. Nykyään sitä käytetään enimmäkseen jalkapallossa PFC Lokomotiv Mezdran kotikenttänä. Stadionille mahtuu 5 000 ihmistä.
Improvisaatioteatteri
Soveltava improvisaatio
Usein vuorovaikutuksen osaamista pidetään niin itsestään selvänä, ettei sen kehittämiseen kiinnitetä huomiota. Osaltaan tähän on syynä se, että vuorovaikutus ja viestintä ovat suurimmaksi osaksi sanatonta ja tiedostamatonta toimintaa. Improvisaatioharjoittelun kautta vuorovaikutuksen osatekijöitä voi kuitenkin oppia havaitsemaan ja tulkitsemaan sekä sopeuttamaan omaa käyttäytymistään vuorovaikutusta edistävällä tavalla.
Olipa sovellutusalue mikä tahansa, on aina kyse samoista improvisaation perusperiaatteista, joita ovat muun muassa ennakkosuunnittelusta luopuminen, kynnyksen madaltaminen (”moka on lahja”), idean tarjoaminen, sen hyväksyminen ja siitä vaikuttuminen sekä idean jatkaminen. Improvisaatiossa opetellaan myös tunnistamaan ja välttämään turhia ”tyrmäyksiä”, jotka jarruttavat vuorovaikutuksen etenemistä. Rakentavan vuorovaikutuksen kannalta on keskeistä tunnistaa piilevien tyrmäysten tunnistaminen (kuten ristiviestintä eli verbaalisen ja nonverbaalisen viestin ristiriita) ja välttää niitä omassa toiminnassa.
Helmimuurat
Helmimuurat (Hylophylax) on puumuurien heimoon kuuluva varpuslintusuku. Helmimuurien sukuun kuuluu BirdLifen mukaan 3 lajia.
Syyrian sisällissodan tapahtumat 2011
Varhaisin aseellinen vastarinta
Kfar Batnassa kuoli kaksi partiotehtävissä ollutta poliisia asemiesten hyökkäyksessä 5. huhtikuuta.
Toukokuun 11. päivänä kuoli yksi sotilas ja neljä haavoittui Bab Amrin kaupunginosasa Homsissa. Syyrian hallituksen mukaan yli 100 sotilasta ja turvallisuusjoukojen jäsentä oli kuollut 11. toukokuuta mennessä. Syyrian armeija käytti Homsin mielenosoittajia vastaan tankkeja ja tulitti niillä kaupunkia ja ajoi satoja ihmisiä pakosalle.
Kapina laajenee, terrori-iskuja
19. joulukuuta 2011 kuoli 60 kapinallista konekiväärituleen ja 40 siviiliä ammuttiin mielenosoituksessa. Tuolloin YK:n mukaan Syyrian levottomuuksissa oli kuollut 5000, joista 1100 oli Syyrian hallituksen mukaan turvajoukkojen jäseniä. .
Solution .45
Solution .45 on metallimusiikkia esittävä ruotsalainen yhtye.
Historia
25. elokuuta 2010 Solution .45 julkaisi musiikkivideon kappaleelle ”Gravitational Lensing”. ”Lethean Tearsin” video oli alun perin tarkoitus julkaista vuoden 2010 lopulla, mutta sen julkaisu peruttiin. Kappaleen videon tekemistä jatkettiin vuonna 2011 helmikuun alussa ja se julkaistiin 30. heinäkuuta 2011.
Jääkiekon maailmanmestaruuskilpailut 2021
Jääkiekon maailman­mestaruus­kilpailut 2021 järjestettiin 21. toukokuuta – 6. kesäkuuta 2021 Riiassa, Latviassa. Maailman­mestaruuden voitti Kanada. Toiseksi sijoittui Suomi ja kolmanneksi Yhdysvallat.
Solution .45
Historia
31. elokuuta 2015 Solution .45:n ilmoitti virallisella facebook -sivullaan uuden albuminsa julkaisupäiväksi 20. marraskuuta 2015. Albumille annettiin myöhemmin nimeksi Nightmares in the Waking State: Part I. Julkaisun jälkeen ilmoitettiin, että Nightmares in the Waking State: Part II tullaan julkaisemaan vuoden 2016 aikana.
Antti Järnefelt
Antti (Anders) Järnefelt (15. lokakuuta 1872 Mikkeli – 11. maaliskuuta 1948 Helsinki) oli suomalainen Mikkelistä kotoisin ollut rakennusmestari ja kirjailija.
Butyyni
200px|thumb|Butyynin rakennekaava Butyyni on alkyyni, joten sen hiiliatomien välissä on yksi kolmoissidos. Sen molekyylikaava on C4H6. Butyynillä on seuraavat isomeeriset muodot:
Tamminiemen luonnonsuojelualue
Tamminiemen valinta luonnonsuojelualueeksi
Perusteluina olivat:
Gunder Hägg
Kilpailukielto päättyi 1. heinäkuuta 1942, jolloin hän osallistui Arne Anderssonin kanssa Göteborgissa järjestettyyn mailin juoksuun. Kilpailu päättyi Häggin voittoon maailmanennätysajalla 4.06,2. Kaksi päivää myöhemmin hän teki kahden mailin maailmanennätyksen 8.47,8, 17. heinäkuuta paransi 1 500 metrin maailmanennätystä aikaan 3.45,8 ja 21. heinäkuuta juoksi 2 000 metrin juoksussa ME:n 5.16,4. Heinäkuun lopun ja elokuun alun hän lepäsi sairastumisen takia, mutta palattuaan radoille 23. elokuuta hän paransi 2 000 metrin ennätystä aikaan 5.11,8. 28. elokuuta hän juoksi 3 000 metrillä ME:n 8.01,2, 4. syyskuuta maililla 4.04,6, 11. syyskuuta kolmella maililla 13.35,4 sekä 20. syyskuuta kolmella maililla 13.32,4 ja 5 000 metrin juoksussa 13.58,4. Yhteensä hän teki siis kolmen kuukauden aikana kymmenen maailmanennätystä. 5 000 metrin aika paransi Taisto Mäen ennätystä yli kymmenen sekuntia ja oli ensimmäinen 14 minuutin alitus maailmassa. Ennätyksen rikkoi vasta Emil Zátopek vuonna 1954.
Totuuden miekka
Totuuden miekka kertoo Richard Cypherista (Craig Horner), joka tapaa salaperäisen Kahlan Amnellin (Bridget Regan) kun tämä tulee hänen kotimaahansa Länsimaahan etsimään vanhaa velhoa (Bruce Spence) ja antamaan erään kirjan Etsijälle, jonka on ennustettu kukistavan paha Darken Rahl (Craig Parker).
Soinnillinen velaarinen frikatiivi
Esiintyminen
Nykysuomesta ɣ on kadonnut, mutta vielä 1500-luvulla se esiintyi ainakin osassa murteita. Mikael Agricolalla on äänteen merkkinä gh tai g, joita hän käyttää muun muassa Abckirian sanoissa "warghasta" [] ’varasta’, "roghalle" [] ’ruoalle’ ja "wlgos" [] ’ulos’.
Selviytyjät: Samoa
Lopussa Natalie White voitti Russell Hantzin ja Mick Trimmingin äänin 7–2–0. Hantz voitti "Sprint Player of the Season" -palkinnon saaden äänet faneilta Shannon "Shambo" Watersin ja Brett Clouserin edestä. Natalie voitti kilpailun.
Alexandre Sarnes Negrão
Alexandre Sarnes Negrão (s. 14. lokakuuta 1985 Campinas, Brasilia) on brasilialainen autourheilija. Hän ajoi GP2-sarjassa kaudet 2005–2007 Piquet Sports -tallissa saavuttaen yhden palkintosijan. Ennen GP2-uraansa Negrão ajoi Etelä-Amerikan F3-sarjassa, jossa hän sijoittui vuonna 2003 loppupisteissä kolmanneksi ja mestariksi vuonna 2004.
Kansallinen herääminen
Kieli ja kulttuuri
Toisaalta myös korkeakulttuurin tuotteet ovat käyneet kansallisen itsetunnon kohottajiksi. Esimerkiksi Suomessa syntynyt karelianistinen taide oli sivistyneistön korkeakulttuuria, mutta haki innoituksensa kansan keskuudesta.
Otto Tuomi
Henkilöhistoria
Häggblomin vanhemmat olivat suutari Johan Evert Alexander Häggblom ja Brita Stina Lundberg. Hän kävi Kuopion kauppakoulun 1888–1890. Häggblom asui Iisalmessa vuoteen 1893 saakka ja sitten Kuopiossa vuoteen 1927 saakka. Hän oli naimisissa Selma Bergrothin kanssa. Tuomi oli aputoimittajana Tapio-lehdessä 1888 ja Savo-lehdessä vuodesta 1889 alkaen. Myöhemmin hän oli Savo-lehden toimitussihteerinä ja avusti myös Uutta Kuvalehteä, Päivälehteä, Valvojaa ja Nuori Suomi -lehteä.
Tuomi oli porvarissäädyssä Kuopion edustaja valtiopäivillä 1905–1906.
Sigurd Törnudd
Karl Gustaf Sigurd Törnudd (27. huhtikuuta 1873 Viipuri – 23. heinäkuuta 1963 Helsinki) oli suomalainen liikemies, lähetystövirkailija ja kirjailija.
Törnudd perusti vuonna 1920 Lento oy-nimisen lentoyhtiön joka teki huvilentoja kesäkuukausina 1920–1921 Helsingistä lähiympäristöön ja aina Tallinnaan ja Viipuriin.
Sotšin olympiastadion
Olympialaisten jälkeen stadion siirtyy jalkapallokäyttöön. Se oli yksi vuoden 2018 jalkapallon MM-kilpailujen stadioneista.
Lokomotiv Stadium (Plovdiv)
Lokomotiv Stadium on monikäyttöinen stadion Plovdivissa Bulgariassa. Nykyään sitä käytetään enimmäkseen jalkapallossa PFC Lokomotiv Plovdivin kotikenttänä. Stadionille mahtuu 18 800 ihmistä.
Patrick van Aanholt
Patrick John Miguel van Aanholt (s. 29. elokuuta 1990 's-Hertogenbosch, Alankomaat) on alankomaalainen jalkapalloilija. 175 senttimetriä pitkän Van Aanholtin pelipaikka on puolustuksen keskustassa tai vasemmalla laidalla. Hän kuului pitkään Englannin Valioliigan Chelsean omistukseen mutta pelasi pääasiassa muissa seuroissa lainasopimuksilla. Chelseasta lähdettyään hän on edustanut vuosina 2014–2017 Sunderlandia sekä tammikuusta 2017 Crystal Palacea.
Seurajoukkueura
Van Aanholt siirtyi Chelseaan PSV Eindhovenista vuonna 2009. Ensimmäisellä Chelsea-kaudellaan 2009–2010 hän pelasi kahdessa Valioliiga-ottelussa. Hän vietti kuitenkin suuren osan kaudesta lainalla Englannin mestaruussarjassa, ensin syyskaudella Coventryssä ja alkuvuodesta 2010 Newcastle Unitedissa. Mestaruussarjassa Van Aanholt pelasi kauden aikana yhteensä 27 ottelua.
Cavallyn alue
Cavallyn alue on Montagnesin piirikuntaan kuuluva hallintoalue Norsunluurannikon luoteisosassa. Sen pinta-ala on 11 294 neliökilometriä. Alueen hallinnollinen keskus on Guiglo. Asukkaita on 460 000 henkeä (vuonna 2014).
Satamatyöntekijäin Liitto
Perustaminen ja alkuvuodet
SAK antoi satama-alan järjestämisvastuun Suomen Työläisliitolle (STL) erotettuaan Suomen Kuljetustyöntekijäin Liiton (SKL) jäsenyydestään vuonna 1949. STL ei kuitenkaan onnistunut saamaan alalla sellaista vahvaa asemaa, joka SKL:llä oli ollut. Työläisliiton satamaosastojen jäsenmäärä oli parhaimmillaan 2 650. Monet osastoista kannattivat uuden itsenäisen satamaliiton perustamista, jonka myös työläisliiton satamajaosto otti tavoitteekseen. SAK:n ja Työläisliiton johtajat eivät kuitenkaan innostuneet ideasta. Kiistat kärjistyivät joulukuussa 1956 pidetyssä satamaosastojen neuvottelukouksessa, jossa SAK:n linjaa kannattaneet saivat vastaansa Niilo Wällärin ja Olavi Lindblomin linjaa tukeneen opposition. Tammikuussa 1957 Työläisliitto erosi Kuljetusalan Ammattiliittojen Federationista (KAF). Eron jälkeen Wällärin johtama Suomen Merimies-Unioni (SM-U) alkoi järjestää satamatyöläisiä kilpaileviin osastoihin. Työläisliiton Helsingin, Turun ja Reposaaren-Mäntyluodon osastot erosivat säilyttääkseen yhteyden KAF:ään, ja muodostivat Suomen Satamamiehet -ammattiliiton.
Gibraltarin kansanäänestys suvereniteetista 1967
Äänestys
thumb|215px|Devil’s Gap Roadin rappusissa on ollut Britannian lippu maalattuna kansanäänestyksestä lähtien. Kansanäänestys pidettiin 10. syyskuuta 1967. Äänestyksessä oli kaksi vaihtoehtoa. Gibraltarilaisilla oli joko mahdollisuus hyväksyä Espanjan 18. toukokuuta 1966 tekemä ehdotus ja siirtyä Espanjan hallintaan tai säilyttää nykyinen yhteys Britanniaan ja saada paikallinen hallintokoneisto. Äänestys päättyi brittihallinnon kannattajien ylivoimaiseen voittoon, sillä 12 762 rekisteröityneestä äänestäjästä 12 138 äänesti Espanjaan liittymistä vastaan ja vain 44 sen puolesta. Äänestysprosentti oli ollut 95,46.
Kansainyhteisön vaalitarkkailijat ilmoittivat 6. lokakuuta, että äänestys oli järjestetty reilusti ja asianmukaisesti. Lisäksi tarkkailijoiden mukaan gibraltarilaisilla oli ollut riittävät mahdollisuudet ilmaista vapaasti mielipiteitään. Tarkkailuryhmä oli ollut 11 päivää Gibraltarilla ja vieraillut vaalipäivänä jokaisella äänestyspisteellä.
Ninni Poijärvi
Ninni Poijärvi on esiintynyt viihdesarjassa Mankeli (2000–2001). Hän oli myös vierailevana tuomarina MTV3:n viihteellisessä musiikkiohjelmassa Tähdet, tähdet vuonna 2015.
Air Malta
pienoiskuva|Air Maltan entinen [[Boeing 737-300.]] Air Malta on Maltan kansallinen lentoyhtiö. Sen kotikenttä on Maltan kansainvälinen lentoasema.
City (lehti)
Rahoitus
City-lehden heti saavuttaman suosion jälkeen Uusi Suomi Oy synnytti kilpailijaksi Metropol-ilmaisjakelulehden, joka ei onnistunut ja lakkautettiin puolen vuoden ilmestymisen jälkeen.
City syntyi 1999–Scandal-fuusiosta
Lauri Nykopp sopi Scandal-lehden päätoimittajan Kari Kivelän kanssa 1999 City-lehden ja Scandalin yhdistämisestä, ja Kivelän tulosta uuden lehden päätoimittajaksi.
Jan van Boom
Boomin pianosävellykset ovat tyypillisiä romantiikan ajan teoksia ja osittain virtuoositeoksia. Sävellykset ovat loistokkaita ja esittäjälleen vaativia, mutta toisinaan niissä esiintyy kaavamaisia piirteitä. Pianolle Boom sävelsi etydejä ja sonaatteja sekä oopperasävelmien ja ruotsalaisten kansansävelmien parafraaseja. Hänen oopperansa Näcken eller elfspelet esitettiin Tukholmassa 1844. Tärkeä teos on myös konserttisinfonia (Concert-Symphonie, e-molli, opus 24), jonka toisen osan pohjana on koraali Herre signe du och råde. Boom sävelsi myös pianokvartettoja ja -trioja, pianosäestyksellisiä lauluja ja vokaaliteoksen Halleluja. Hänen kirjallinen tuotantonsa rajoittuu pianonsoittotutkielmaan Teoretisk och praktisk pianoskola vuodelta 1870.
City (lehti)
Lehti Nobiscumilta Kai Mäkelälle
Nobiscumin lokakuussa 1992 tapahtuneen konkurssin jälkeen lehden omistus siirtyi Nobiscumin konkurssipesästä Kai Mäkelän Janton Oylle, jolloin lehden toimitusjohtajaksi siirtyi Jantonista Kai Öhman. Sitä ennen MicroMedia-markkinointiyrityksestä tunnettu Esko Reinonpoika Alanko oli toiminut Nobiscumin nimeämänä lehden vetäjänä 1990–1991. Weckström jätti City-lehden vuonna 1992 ja Kari Kivelä jatkoi kustantajana ja päätoimittajana aina vuoteen 1998, jolloin vuoteen 2011 toimitusjohtajana työskennellyt Petri Suhonen siirtyi päätoimittajaksi. City-lehden omistaja Janton Oy myytiin vuonna 2003 pääomasijoitusyhtiö BA Capital Management Europe II LLC:lle (BACME), joka on Bank of American 99,5-prosenttisesti omistama pääomasijoitusyhtiö.
T. J. Dahlberg
Thure Juhana (Johan) Dahlberg (23. maaliskuuta 1836 Pielavesi – 4. toukokuuta 1870 Pielavesi) oli suomalainen kamarikirjuri ja runoilija.
Pussiahma
Uhat
Pussiahmaa pidetään nykyään erittäin uhanalaisena lajina. Lajin lukumäärä on supistunut 2000-luvun ensimmäisellä vuosikymmenellä 60 prosenttia kasvainsairauden takia. Niitä arvioidaan olevan jäljellä 20 000 yksilöä, mutta eläimet kuolevat usein jo nuorena, 2–3-vuotiaina, ennen kuin ne ovat ehtineet lisääntyä.
Sekvenssikaavio
Sekvenssikaavion osat
Olion aktivaatiota merkitään sen elämänviivan päälle piirretyllä suorakaiteella. Suorakaiteen pituus kuvaa aktivaation pituutta: tyypillisesti olio aktivoituu ottaessaan viestin vastaan, ja aktivaatio päätyy paluunuoleen. Olio voi lähettää viestin myös itselleen, ja aktivaatiota kuvaavia suorakaiteita voi olla useita päällekkäin. Kun olio tuhotaan, sen elämänviiva päättyy ja päätekohtaan merkitään rasti. Tuhoamisen voi suorittaa joko olio itse tai jokin muu olio välittämällä viestin tuhottavalle oliolle.
Eskolan metsärata
Radan toiminta
Puiden siirto eli lossaus kapearaidevaunuista valtion puutavaravaunuihin synnytti aivan oman ammattikunnan ja vilkastutti aseman toimintaa, jonka tuloksena Eskolan pysäkki muuttui Eskolan asemaksi. Yleensä lossaus tapahtui suoraan VR:n isoihin vaunuihin, mutta sodan tuoma vaunupula pakotti halkojen aumausta, yleensä noin 20 m pitkiin aumoihin, sekä muun puutavaran välivarastoimista radanvarteen. Välillä jopa useiden tuhansien kuutiometrien kokoiseksi kasvaneen välivaraston vuoksi kylää kutsuttiin myös nimellä Mottikaupunki. Vapon halkovarastossa syttyi 1955 elokuussa tulipalo, joka tuhosi 7 000 mottia halkoja, mutta tuulen suunta esti suuremman katastrofin. Sodan jälkeen lossausta alkoi hoitaa Eskolan Liikenneyhtymä.
Pienemmät veturit
Radan kaksi pienempää veturia tulivat Inon patterista Kannakselta vuonna 1921, ja niitä käytettiin puutavaravaunujen siirtelyyn talvipistojen ja pääradan välillä. Ykkönen oli tyypiltään 0-4-0 tankki -veturi ja se oli valmistettu 1913. Höyrynpaine oli 12 kg/cm2. Kakkonen oli teknillisiltä ominaisuuksilta samanlainen kuin Ykkönen, mutta oli valmistettu 8 vuotta myöhemmin.
Radan loppuvaiheet
Radan liikenne väheni 1950-luvun aikana kuorma-autokuljetuksen yleistyessä ja valtion luovutettua metsäalueitaan asuinmaiksi. Myös vanhentuneen radan ylläpitokustannukset alkoivat kasvaa eikä sen toiminta ollut enää kannattavaa. Metsähallitus purki radan vuoden 1961 kesän ja syksyn aikana ja toiveista huolimatta yhtään veturia ei säilytetty, vaan ne kaikki romutettiin mukaan lukien suurin osa vaunukalustosta. Radan lopettamista seurasi noin 1000 asukkaan Eskolan kylän väkiluvun puolittuminen lyhyessä ajassa. Pikkurata siirtyi monen muun suomalaisen kapearaiteisen rautatien tavoin historiaan.
Karl Mack von Leiberich
Ura
thumb|Kenraali Mack antautuu Napoleonille Ulmissa 20. lokakuuta 1805, [[Paul-Émile Boutignyn historiamaalaus vuodelta 1906.]] Mack oli Itävallan tärkeimpiin sotilaskomentajiin kuuluneen arkkiherttua Kaarlen kiivas vastustaja, mutta onnistui vuonna 1804 saamaan keisari Frans I:n luottamuksen ja kohosi keisarin tärkeimmäksi sotilaalliseksi neuvonantajaksi. Itävallan valmistellessa uutta sotaa Ranskaa vastaan Mack nimitettiin armeijan päämajoitusmestariksi ja hän yritti kiireesti uudistaa armeijaa. Kolmannen liittokunnan sodan puhjettua vuonna 1805 ylipäälliköksi nimitettiin arkkiherttua Ferdinand, mutta Mack toimi tosiasiassa sotaretken komentajana Baijerissa. Arviointivirheiden seurauksena Mack kärsi katastrofaalisen tappion Napoleonille Ulmin taistelussa lokakuussa 1805 ja joutui antautumaan koko 50 000 miehen armeijansa kanssa. Tämä avasi Napoleonille tien valtakunnan pääkaupunkiin Wieniin.
Eteis-kammiosolmuke
Impulssi etenee AV-solmukkeesta kammioihin eteis-kammiokimppua pitkin. Impulssin kulku viivästyy eteis-kammiosolmukkeessa sen verran, että eteiset ehtivät tyhjentyä ennen kammiosupistusten käynnistymistä.
Herttapiippuruoho
Myrkyllisyys
Herttapiippuruoho sisältää aristolokkiahappoa, joka aiheuttaa virtsateiden syöpää.
Simpukka (kuuloelin)
Simpukka eli koklea on sisäkorvassa sijaitseva kotilon kuoren muotoinen kuuloelin. Se on ulkomuodoltaan kärkeään kohti kapeneva kolme kierrosta pitkä kierteinen käytävä, jonka sisällä on nestettä. Simpukan sisällä ovat simpukkatiehyt, kierteiselin, eteiskäytävä ja kuulokäytävä. Simpukkatiehyessä eli keskikäytävässä sijaitsee kuulosolut sisältävä Cortin elin.
Aiheesta muualla
Oor
Chartresin katedraali
Historia
Legendan mukaan vuodesta 876 katedraalissa on ollut Neitsyt Marialle kuulunut tunika, Sancta Camisia. Kaarle Suuren väitetään lahjoittaneen pyhäinjäännöksen katedraalille ristiretken aikana. Todellisuudessa Kaarle Kaljupää lahjoitti vaatteen, joka todennäköisesti on Syyriasta ja kudottu ensimmäisellä vuosisadalla.
Katedraalissa on maailman parhaimpiin lukeutuva kokoelma keskiaikaisia lasimaalauksia, jotka säilyivät lähes vahingoittumattomina Ranskan uskonsotien aikana. Maalaukset tunnetaan etenkin eloisan sinisestä väristään. Toisen maailmansodan aikana lasimaalaukset vietiin katedraalista ympäröivälle maaseudulle turvaan saksalaisilta pommikoneilta. Katedraalin 186 alkuperäisestä maalauksesta on säilynyt 152.
Rick Pasqualone
Richard Rocco "Rick" Pasqualone (s. 30. maaliskuuta 1966 Albertson, New York) on yhdysvaltalainen näyttelijä, joka esitti pääosaa videopelissä Mafia II.
Jääkiekon SM-sarjakausi 1949–1950
Vuonna 1950 jääkiekon SM-sarja pelattiin kahdeksan joukkueen yksinkertaisena sarjana, jonka voittaja voitti mestaruuden. Voittaja oli Tampereen Ilves.
Timanttikoirien vuosi 1984
Timanttikoirien vuosi 1984 on vuonna 2010 valmistunut Pete Europan ohjaama dokumenttielokuva. Elokuvan englanninkielinen nimi on Helsinki Twilight 1984. Elokuvan on tuottanut Illume Oy.
Eric Wainaina
Hänen ennätyksensä maratonilla on 2.08.43.
Gütersloh
Gütersloh on kaupunki Nordrhein-Westfalenin osavaltiossa Saksassa. Se sijaitsee lounaiseen Teutoburgin metsästä. Ympäröiviä naapuruskuntia ovat Steinhagen, Bielefeld, Verl, Rietberg, Rheda-Wiedenbrück, Herzebrock-Clarholz ja Harsewinkel. Güterslohissa asuu noin 94 000 ihmistä, ja kaupunki on pinta-alaltaan 111,99 neliökilometrin suuruinen.
Tampereen vanha tavara-asema
Rakennus- ja käyttöhistoria
Bruno Granholmin suunnittelema Tampereen vanha tavara-asema valmistui vuonna 1907. Samaan aikaan valmistui myös teräsrakenteinen ja aaltopeltiverhoiltu tavarasuoja sekä tavara-aseman vieressä oleva rautatieläisten seuratalo Morkku.
Warr-kitara
Warr-kitara on Mark Warrin suunnittelema ja Warr Guitarsin valmistama kielisoitin.
Kohtla-Järve Viru Sputnik
Kohtla-Järve Viru Sputnik on virolainen jääkiekkoseura Kohtla-Järveltä. Seura on pelannut Viron pääsarjassa Meistriliigassa, mutta ei ole ottanut siihen osaa kaudesta 2016–2017 kauteen 2020–2021.
Hetkiin menneisiin – suurimmat laulut
Albumi nousi parhaimmillaan Suomen virallisen listan sijalle 11. , ja se on myynyt kultalevyyn oikeutetun määrän.